Budžeta un finanšu (nodokļu) komisija

Likumprojekts (steidzams) otrajam lasījumam

**Grozījums likumā “Par valsts pensijām”**

 **(Nr. 433/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(6)** | **Ministru kabineta atzinums** | **Komisijas atzinums** |
|  | Izdarīt likumā "Par valsts pensijām" (Latvijas Republikas Saeimas un Ministru Kabineta Ziņotājs, 1996, 1., 24. nr.; 1997, 3., 13. nr.; 1998, 1., 24. nr.; 1999, 11., 23. nr.; 2002, 2. nr.; 2004, 6. nr.; 2005, 13., 24. nr.; 2006, 24. nr.; 2007, 24. nr.; 2008, 7., 10., 14. nr.; 2009, 8., 15. nr.; Latvijas Vēstnesis, 2009, 199. nr.; 2010, 16., 205. nr.; 2011, 202. nr.; 2012, 104. nr.; 2013, 112., 137., 194. nr.; 2014, 75. nr.; 2015, 122. nr.; 2016, 57., 241. nr.; 2017, 128. nr.; 2018, 87., 196. nr.) šādu grozījumu: |  |  |  |  |
| **3.pants. Tiesības uz valsts sociālās apdrošināšanas pensiju** (1) Tiesības uz valsts sociālās apdrošināšanas pensiju (turpmāk — valsts pensija) saskaņā ar šā likuma nosacījumiem ir Latvijas teritorijā dzīvojošām personām, kas bijušas pakļautas valsts obligātajai pensiju apdrošināšanai. |  | **1** | **Zaļo un Zemnieku savienības frakcija**Papildināt likumprojektu ar papildu pantu šādā redakcijā:“Izteikt likuma 3.panta 1.daļu šādā redakcijā:“(1) Tiesības uz valsts sociālās apdrošināšanas pensiju (turpmāk — valsts pensija) saskaņā ar šā likuma nosacījumiem ir Latvijas teritorijā dzīvojošām personām, kas bijušas pakļautas valsts obligātajai pensiju apdrošināšanai, bet uz vecuma pensiju - Latvijas Republikas pilsoņiem, kas bijušas pakļautas valsts obligātajai pensiju apdrošināšanai”.**[[1]](#footnote-1)** |  |  |
| **12.pants. Vecuma pensijas aprēķināšana**  (2) Personām, kurām piešķirta vecuma pensija, pensijas apmērs nedrīkst būt mazāks par Ministru kabineta noteikto minimālo vecuma pensiju. | Izteikt 12. panta otro daļu šādā redakcijā:“(2) Personām, kurām piešķirta vecuma pensija, pensijas apmērs nedrīkst būt mazāks par minimālās vecuma pensijas apmēru. Ministru kabinets nosaka minimālās vecuma pensijas aprēķina bāzi, kā arī minimālās vecuma pensijas apmēru, piešķiršanas un pārskatīšanas kārtību.” |  |  |  |  |
| **26.pants. Valsts pensijas pārskatīšana**(4) Vecuma pensiju pārskatīšanai atkarībā no personas apdrošināšanas stāža, par kuru ir piešķirta (pārrēķināta) pensija, piemēro nevis 50 procentus, bet gan šādus apdrošināšanas iemaksu algu summas reālā pieauguma procentus:1) 60 procentus — ja stāžs ir no 30 līdz 39 gadiem vai ja vecuma pensija piešķirta par darbu kaitīgos, smagos vai sevišķi kaitīgos, sevišķi smagos darba apstākļos;2) 70 procentus — ja stāžs ir no 40 līdz 44 gadiem;3) 80 procentus — ja stāžs ir 45 gadi un vairāk. |  | **2** | **Zaļo un Zemnieku savienības frakcija**Izteikt likuma 26.panta (4) daļu sekojošā redakcijā(4) Vecuma pensiju pārskatīšanai atkarībā no personas apdrošināšanas stāža, par kuru ir piešķirta (pārrēķināta) pensija, piemēro nevis 50 procentus, bet gan šādus apdrošināšanas iemaksu algu summas reālā pieauguma procentus:1) 60 procentus — ja stāžs ir no 30 līdz 39 gadiem vai ja vecuma pensija piešķirta par darbu kaitīgos, smagos vai sevišķi kaitīgos, sevišķi smagos darba apstākļos;2) 70 procentus — ja stāžs ir no 40 līdz 44 gadiem;3) 80 procentus — ja stāžs ir 45 gadi un vairāk.4) 100 procentus – ja stāžs ir 50 gadi un vairāk. |  |  |
| **32.pants. Valsts pensijas izmaksāšanas kārtība**(13) Ja vecuma pensiju piešķir pirms šā likuma 11.panta pirmajā daļā noteiktā vecuma sasniegšanas, tās izmaksu pārtrauc uz laiku, kamēr vecuma pensijas saņēmējs saņem bezdarbnieka pabalstu. |  | **3** | **Deputāts A.Klementjevs**Papildināt likumprojektu ar jaunu pantu šādā redakcijā:“Papildināt likuma 32. pantu ar četrpadsmito daļu šādā redakcijā:“(14) Personām ar invaliditāti un personām, kuras sasniegušas 80 gadu vecumu, pensiju, pabalstu un atlīdzību izmaksu dzīvesvietā nodrošina par valsts budžeta līdzekļiem.”” |  |  |
| **Pārejas noteikumi**41. Latvijā un Eiropas Ekonomikas zonas dalībvalstīs dzīvojošiem vecuma un invaliditātes pensijas saņēmējiem par apdrošināšanas stāžu, kas uzkrāts līdz 1995.gada 31.decembrim un ņemts vērā, piešķirot (pārrēķinot) pensiju, līdz 2011.gada 31.decembrim piešķir piemaksu par katru apdrošināšanas stāža gadu. Ministru kabinets, iesniedzot Saeimai gadskārtējo valsts budžeta projektu, valsts pamatbudžetā ar 2014.gada 1.janvāri paredz valsts budžeta uzturēšanas izdevumu transfertu no valsts pamatbudžeta uz valsts speciālo budžetu, lai nodrošinātu līdz 2011.gada 31.decembrim piešķirto piemaksu pie vecuma un invaliditātes pensijas izmaksas attiecīgi no valsts pensiju speciālā budžeta un invaliditātes, maternitātes un slimības speciālā budžeta.Ministru kabinets nosaka kārtību, kādā piešķir un izmaksā piemaksu, kā arī nosaka tās apmēru, kas laika periodā no 2009.gada 1.janvāra līdz 2011.gada 31.decembrim nedrīkst būt mazāka par 0,70 latiem.Pēc *euro* ieviešanas dienas piemaksas pie vecuma un invaliditātes pensijas apmērs konvertējams saskaņā ar *Euro* ieviešanas kārtības likuma 6.pantu. |  | **4** | **Deputāts A.Klementjevs**Papildināt likumprojektu ar jaunu pantu šādā redakcijā:“Izslēgt pārejas noteikumu 41. punkta trešajā teikumā vārdus “līdz 2011. gada 31. decembrim.”.” |  |  |
|  |  | **5****6** | **Deputāts A.Klementjevs**Papildināt likumprojektu ar jaunu pantu šādā redakcijā:“Papildināt pārejas noteikumus ar 41.6 punktu šādā redakcijā:“41.6 Šo pārejas noteikumu 41. punktā minētajām personām, kurām piešķirta (pārrēķināta) pensija no 2012. gada janvāra līdz 2013. gada 31. decembrim, sākot ar 2020. gada 1. jūliju piešķir piemaksu par katru apdrošināšanas stāža gadu, kas uzkrāts līdz 1995. gada 31.decembrim;sākot ar 2021. gada 1. janvāri - no 2014. gada 1. janvāra līdz 2015. gada 31. decembrim;sākot ar 2022. gada 1. janvāri – no 2016. gada 1. janvāra līdz 2018. gada 31. decembrim;sākot ar 2023. gada 1. janvāri – no 2019. gada 1. janvāra līdz 2021. gada 31. decembrim;sākot ar 2024. gada 1. janvāri – no 2022. gada 1. janvāra līdz 2024. gada 31. decembrim.Sākot ar 2025. gada 1. janvāri visiem Latvijā un Eiropas Ekonomikas zonas dalībvalstīs dzīvojošiem vecuma un invaliditātes pensijas saņēmējiem par apdrošināšanas stāžu, kas uzkrāts līdz 1995. gada 31. decembrim un ņemts vērā, piešķirot (pārrēķinot) pensiju, piešķir piemaksu par katru apdrošināšanas stāža gadu.”**Deputāts A.Klementjevs**Papildināt likumprojektu ar jaunu pantu šādā redakcijā:“Papildināt pārejas noteikumus ar 41.7 punktu šādā redakcijā:“41.7 Lai nodrošinātu šo pārejas noteikumu 41.6 punkta prasību izpildi, 2020. gadam un turpmākajiem gadiem nepieciešamos papildu izdevumus Ministru kabinets iekļauj Labklājības ministrijas pamatbudžeta izdevumos.””. |  |  |
|  | Likums stājas spēkā 2020. gada 1. janvārī.  |  |  |  |  |

1. **Pamatojums (ZZS):**

*Saskaņā ar likuma „Par valsts pensijām” 3.panta pirmo daļu tiesības uz valsts sociālās apdrošināšanas pensiju saskaņā ar šā likuma nosacījumiem ir Latvijas teritorijā dzīvojošām personām. Minētā tiesību norma paredz, ka tiesības uz pensiju ir personai, kura pastāvīgi dzīvo Latvijas teritorijā.*

*Latvijas Republikas Senāta Administratīvo lietu departamenta 2019.gada 19.jūlija spriedumā lietā Nr. A420215815, SKA-61/2019, vērtējot vecuma pensijas piešķiršanas nosacījuma „Latvijas teritorijā dzīvojoša persona” pierādīšanu, secināja:*

*1. Pats fakts – persona ir deklarējusi savu dzīvesvietu Latvijā – vēl nenozīmē, ka persona dzīvo Latvijā likuma „Par valsts pensijām” 3.panta pirmās daļas izpratnē. Dzīvošanas faktu valstī apliecina personas klātesība, tostarp arī saziņā ar valsts iestādēm.*

*2. Vecuma pensija nevar tikt piešķirta personai, par kuru nav pietiekami ticamu ziņu, ka tā ir dzīva, un kuras faktiskā dzīvesvieta nav zināma. Personai, kura vēlas saņemt no valsts labvēlīga administratīvā akta izdošanu, ir pienākums sadarboties ar iestādi, proti, tai ir jāsniedz ziņas par savu pastāvīgo dzīvesvietu, kā arī jāļauj konstatēt, ka tā ir dzīva.*

*Atbilstoši Ārlietu ministrijas tikko publicētajiem datiem (LETA ziņa, 2019.gada oktobrī), dzīvesvietu Lielbritānijā reģistrējuši 57 600 Latvijas pilsoņu. Ja dzīves vietas deklarēšana Latvijā nenozīmē dzīvošanu Latvijā, tad arī dzīves vietas deklarēšana Lielbritānijā nenozīmē, ka persona nedzīvo Latvijā. Tai pat laikā no likuma esošās redakcijas neizriet, vai Latvijā plāno piešķirt pensijas tiem Latvijas pilsoņiem, kuri bija pakļauti sociālai apdrošināšanai Latvijā, bet šobrīd, ekonomiskās iemeslu dēļ, strādā ārpus Latvijas. Norma ir paredzēta tiesiskās skaidrības ieviešanai Latvijas diasporai, kuras lēmumu par saiknes saglabāšanu ar Latviju ietekmē arī šāds valsts regulējums.*

*Atbilstoši likuma 38.pantam: “Personām, kuras izbrauc uz pastāvīgu dzīvi ārvalstīs, Latvijas Republikā piešķirtās valsts pensijas izmaksa turpināma Ministru kabineta noteiktajā kārtībā, ja starptautiskajos līgumos, ko apstiprinājusi Saeima, nav noteikts citādi”. Tas nozīmē, ka likumdevējam nebija būtiski noteikt, kur tieši persona saņems pensiju.* [↑](#footnote-ref-1)